**Postupak provedbe Savjetovanja s javnošću pri donošenju**

**Izmjena Pravila o utvrđivanju programa, postupka i načina provedbe ispita iz poznavanja pravnog poretka Republike Hrvatske, sukladno članku 11.**

**Zakona o pravu na pristup informacijama („Narodne novine“ broj 25/13 i 85/15)**

1. **Razlozi za donošenje Izmjena Pravila o utvrđivanju programa, postupka i načina provedbe ispita iz poznavanja pravnog poretka Republike Hrvatske i ciljevi koji se donošenjem žele postići**

Sukladno članku 5. stavku 1. Zakona o uvođenju eura kao službene valute u Republici Hrvatskoj („Narodne novine“ broj 57/22) i članku II. stavku 1. Odluke Vlade Republike Hrvatske o objavi uvođenja eura kao službene valute u Republici Hrvatskoj („Narodne novine“ broj 85/22) na dan 1. siječnja 2023. euro će postati službena novčana jedinica i zakonsko sredstvo plaćanja u Republici Hrvatskoj. Stoga je nužno iznose troškova provođenja postupka sukladno Pravilima o utvrđivanju programa, postupka i načina provedbe ispita iz poznavanja pravnog poretka Republike Hrvatske utvrditi u valuti euro.

Osim navedenog, a s ciljem jednostavnije organizacije provedbe postupka u svakom pojedinom predmetu, predmetnim Izmjenama predviđa se da listu mogućih članova Povjerenstva koje provodi postupak utvrđivanja poznavanja pravnog poretka Republike Hrvatske Upravni odbor Hrvatske odvjetničke komore utvrđuje za razdoblje do redovite izborne Skupštine Hrvatske odvjetničke komore.

1. **Trajanje savjetovanja s javnošću:**

* Savjetovanje s javnošću otvoreno: 20. prosinca 2022.
* Dan završetka savjetovanja s javnošću: 20. siječnja 2023.

1. **Poziv javnosti da dostavi svoje prijedloge i mišljenja**

Pozivaju se zainteresirani da najkasnije do 20. siječnja 2023. na e-mail adresu: [hok-cba@hok-cba.hr](mailto:hok-cba@hok-cba.hr) dostave svoje prijedloge i mišljenja na Nacrt prijedloga Izmjena Pravila o utvrđivanju programa, postupka i načina provedbe ispita iz poznavanja pravnog poretka Republike Hrvatske koji je zajedno s ovim dokumentom objavljen na internetskim stranicama Hrvatske odvjetničke komore, [www.hok-cba.hr](http://www.hok-cba.hr), u rubrici O Hrvatskoj odvjetničkoj komori - Savjetovanja s javnošću.